Raasiku valla kodulooline tegevus

Raasiku valla kodulooline tegevus sai suurema tõuke üleriikliku muinsuskaitseliikumise tuules 1987. aastal. 

Alates 1991. aastast on Raasiku vallas püstitatud kümmekond mälestuskivi, avatud mälestustahvleid, antud välja koduloolisi raamatuid, rajatud mälestuspinke ja korraldatud mälestusüritusi. Kodulooliste tegevuste suuremad eestvedajad on olnud vallavanem Toivo Veenre, Aruküla Muinsuskaitse Selts, õpetajad Vaino Napp, Helvi Vilippus, Mare Vaarik ja Mai Erbe, apteeker Ilse Tudre, kultuuritöötaja Margit Eerik, abivallavanem Ardo Niinre, Aruküla Kultuuriselts, MTÜ Tuulekell, Raasiku Rahvaharidusselts ja Minu Eesti Noored. Kohalikke mälestusüritusi on korraldanud ka Raasiku valla rahvamajad, külaseltsid, koolid ja raamatukogud.

Raasiku valla koduloolased 
 Vaino Napp
 Mai Erbe
 Helvi Vilippus
 Ilse Tudre
 Mare Vaarik

Koduloolised üritused Raasiku vallas

Aastatel 1991–1999

1991 
 Raasiku raudteejaamas avati 1949. aasta märtsiküüditamise ohvrite mälestuskivi.
 Harju-Jaani kiriku juures avati dolokivist rist sõjas kaduma jäänud isikutele.

1992 
 Ilmus Julius Põldmäe kodulooline raamat "Harju-Jaani kihelkond läbi aegade".
 Mägise küla esmamainimise 750. aastapäevaks püstitati Raasikule mälestuskivi "Raasiku 750".

1993 

 Perila küla Mihkli talu asukohas avati Gustav Ernesaksa sünnikoha tähistamiseks mälestuskivi.

1995 
 Peningil avati kolonelleitnant Jaan Lepa mälestuskivi.
 Tähistati Gustav Ernesaksa sünniaastapäeva. Esimese Gustav Ernesaksa kultuuripreemia sai Juhan Trump.

1996 
 Arukülas korraldati aleviku esmamainimise 705. aastapäeva puhul Aruküla päevad. Rahvamaja ees avati mälestuskivi "Anno Domini 1291 Arenculle" Aruküla esmamainimise tähistamiseks.
 Raasiku valda tutvustavas voldikus avaldati lühiülevaade valla ajaloost.

1997 
 Arukülas Hellema talus korraldati Viie perepäev.
 Raasiku 755. aastapäeva puhul ilmus ajaleht Raasiku 755.

1998 
 Esimeseks Raasiku valla aukodanikuks valiti koduloolane ja õpetaja Helvi Vilippus.

Aastatel 2000–2009

2000 
 Aruküla rahvatantsuõpetaja Meeta Heinla 70. sünnipäeva tähistati tantsulavastusega. Ilmus voldik „Rahvatants Arukülas“.

2001 
 Arukülas tähistati aleviku esmamainimise 710. aastapäeva. Välja antakse esimene voldik Aruküla ajaloost.
 Garina Paiste lõputööna valmis Raasiku valla matkarada, kus on tähistatud mitmed kodulooliselt olulised paigad Raasiku vallas.

2002 
 Raasiku valla 10. aastapäeval etendus Juhan Trumbi koduloolise sisuga etendus.
 Esimeste Harju-Jaani kihelkonnapäevade raames korraldati mõisatuur kõikidesse piirkonna mõisatesse.

2004 
 Peningi küla 340. juubelil lavastati vabaõhuetendus „Raske juhus“.
 Pikavere ja Mallavere teeristis avati külade 785. esmamainimist tähistav mälestuskivi.
 Arukülas tähistati vana rahvamaja 65. ja uue rahvamaja 30. tegevusaastat. Esitleti rahvamajade ajalugu kokkuvõtvat luuleteost, autor Peep Iher.

2005 
 Aruküla noored alustasid kohalikke sündmusi kajastava ajalehe Aruküla Uudised väljaandmist.
 Raasiku noored andsid välja kohalikke sündmusi kajastava ajalehe Raasiku Express.

2006 
 Ajaloolane Olev Streff alustas ajaloolise ülevaate „330 aastat Peningit“ avaldamist maakonnalehes Sõnumitooja.
 Arukülas tähistati esmamainimise 715. aastapäeva põliselanike mälestuste kogumisega. Mälestused avaldati Aruküla Uudiste erinumbris. Välja anti brošüür-teatmik „Aruküla tuntuks“, kus avaldati ka koduloolisi artikleid.

2007 
 Ajaleht Aruküla Uudised alustas tiitlite "Aasta tegu" ja "Aasta tegija" väljaandmist kohalikele tegijatele.
 Raasiku valla 15. aastapäeval etendus Juhan Trumbi koduloolise sisuga näitemäng "Sünnipäev".
 Aruküla elanik Juri Želobetski alustas EAÕ Aruküla kiriku taastamist.
 Aruküla rahvamajas toimus Gustav Ernesaksa mälestuskontsert "Nii ajaratas ringi käib".

2008 
 Raasiku kirikumõisa õuel esietendus Ivar Põllu näidend „Ernesaks ja Oamats“, millega rõhutati Gustav Ernesaksa Raasiku-kandi päritolu.
 Tähistati Aruküla Kultuuriseltsi 10. aastapäeva, mille raames anti välja kalender 10 aasta jooksul toimunud kultuuriseltsi üritustest.
 Gustav Ernesaksa 100. sünniaastapäeva tähistati Raasikul, Perilas ja Arukülas. Üritused korraldas Aruküla Kultuuriselts. Raasiku Rahvamajas esines Eesti Rahvusmeeskoor (RAM)
  Harju-Jaani VII kihelkonnapäevade raames toimusid kunstide päevad Raasikul.

2009 
 Toimus Ülo Udumäe plakatinäitus erinevate Raasiku valla ürituste tarbeks kujundatud plakatitest.
 Aruküla huvialakeskus Pääsulind tähistab 20. tegevusaastat ajalooliste meenutuste ja Juhan Trumbi humoorika näidendiga Pääsulinnu ajaloo teemadel.
 Pikavere kooli 140. aastapäeva puhul etendati näidendit ning ilmus Vaino Napi kirjutatud „Pikavere kooli loo“ kordustrükk.
 Arukülas tähistati G. Ernesaksa 101. sünniaastapäeva Ernesaksade Pereseltsi etendusega.

Aastatel 2010–2019

2010 
  Arukülas esilinastus Riho Västriku dokumentaalfilm „Püha Jüri“, mis räägib Juri Želobetskist ja tema missioonist EAÕ Aruküla kiriku taastamisel.
  Raasiku lähedalt Anija vallast leiti hõbemüntide aare.

2011 
 10. detsembril ilmus Aruküla esmamainimise 720. aastapäeva puhul kodulooline raamat "Aruküla lugu 1291–2011" (autorid Mai Erbe, Henri Reeder).
 Aruküla 720. aastapäeva raames anti välja Aruküla aleviku isetegevuslaste ja lasteasutustes tegutsevate kollektiivide esitusi koondav DVD-plaat "Aruküla 720".

2012 
 Raasiku valla 20. aastapäeva tähistati Juhan Trumbi koduloolise sisuga etendusega „Raasiku“.
 Pikavere harrastusnäitetrupp etendas valla aukodaniku Veera Saare näidendit „Ukuaru“ (lavastaja Vaino Napp).
 Raasiku Rahvamajas toimus Haljava kooli kokkutulek, millega märgitati 50 aastat kooli sulgemisest.
 Harju-Jaani kihelkonnapäevade 10. aastapäeva tähistati Raasiku Rahvamaja kaminasaalis fotonäitusega "Kihelkonna kohad ajas" (korraldas MTÜ Tuulekell).

2013 
 Vilmar Saks avas kodulooliste piltidega maalinäituse Aruküla Raamatukogus.
 Raasiku valla 21. aastapäeva raames toimus Arukülas esimene Raasiku valla ajalookonverents.

2014 
 12. märtsil toimus Aruküla rahvamajas Raasiku valla II ajalookonverents.
 Minu Eesti Noored esitlesid 5. aastapäeva puhul koduloolist raamatut „Unistusi täitev noorteliikumine“ (autor Henri Reeder), mis käsitleb Raasiku valla noorteelu aastatel 1991–2014.
 Vaino Napp esitles oma seitsmendat raamatut „Uus kirik Raasikul“.
 Avati Pikavere loodusrada, kus on ära märgitud mitu kodulooliselt tähtsat paika Pikavere mõisa lähistel.
 Aruküla kohvikutepäeval tegi koduloolisi ettekandeid ajalootegelane Kaarel Eenpalu (Henri Reederi kehastuses).
 Pikavere kool tähistas 145. aastapäeva. Mõisapargis avati mälestuspingid endistele koolijuhtidele Alfred Reinvaldile, Irmgard Aedmale ja Kadri Viirale.
 Arukülas avati mälestuspink esimesele Raasiku vallavanemale ja valla taasloojale Toivo Veenrele.
 Vaino Napp esitles raamatut „Iidne Perila keset Hajumaad“.
 Raasiku nukustuudio Äpunäpp esitles 10. aastapäeva puhul ülevaatlikku kroonikafilmi näitetrupi kümnest tegevusaastast.
 Raasiku valla matkaraja punktidest valmis virtuaaltuur, kus on tähistatud mitmed kodulooliselt olulised paigad Raasiku vallas.

2015 
 12. märtsil toimus Raasiku Rahvamajas Raasiku valla III ajalookonverents.
 Aukodanik Meeta Heinla 85. sünniaastapäeva tähistati mälestuskontserdiga.

2016 
 11. märtsil toimus Pikavere mõisas Raasiku valla IV ajalookonverents.
 Segarühm Lapulised tähistas tantsulavastusega „Mul pole mõisa, mul on ainult tantsukingad“ 22. sünnipäeva ja 40. rahvatantsu aastapäeva Arukülas. Kontsert-etendusel meenutati ka segarühma 22-aastast ajalugu.
 Raasiku Raamatukogu 110. aastapäeva puhul valmis kroonikafilm raamatukogu ajaloost.

2017 
 10. märtsil toimus Aruküla mõisas Raasiku valla V ajalookonverents.
 12. märtsil esilinastus valla 25. aastapäeva puhul kroonikafilm "Raasiku vald 25".

2018 
 9. märtsil toimus Aruküla mõisas Raasiku valla VI ajalookonverents.

Raasiku valla koduloolised materjalid 
 Julius Põldmäe "Harju-Jaani kihelkond läbi aegade" (1992)
 Mai Erbe, Henri Reeder "Aruküla lugu 1291–2011" (2011)
 Vaino Napp "Pikavere. Kolme kihelkonna piiril" (2017)

Raasiku vald
Kodulugu